2008L0004 — FI — 30.01.2008 — 000.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B KOMISSION DIREKTIIVI 2008/4/EY, annettu 9 päivänä tammikuuta 2008, direktiivin 94/39/EY muuttamisesta poikimahalvausriskin (maitokuumeen vaaran) vähentämiseen tarkoitettujen rehujen osalta (ETA:n kannalta merkityksellinen teksti) (EYV L 006, 10.1.2008, p.4)





Oikaisu









▼B

KOMISSION DIREKTIIVI 2008/4/EY,

annettu 9 päivänä tammikuuta 2008,

direktiivin 94/39/EY muuttamisesta poikimahalvausriskin (maitokuumeen vaaran) vähentämiseen tarkoitettujen rehujen osalta

(ETA:n kannalta merkityksellinen teksti)







EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon erityisravinnoksi tarkoitetuista rehuista 13 päivänä syyskuuta 1993 annetun neuvoston direktiivin 93/74/ETY ( 1 ) ja erityisesti sen 6 artiklan c alakohdan, sekä katsoo seuraavaa: (1) Komissio vahvisti direktiivillä 94/39/EY ( 2 ) luettelon erityisravinnoksi tarkoitettujen rehujen käyttötarkoituksista. (2) Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 8 päivänä joulukuuta 2004 antamassaan lausunnossa ( 3 ), että zeoliitti (synteettinen natriumalumiinisilikaatti) voi vähentää poikimahalvausriskiä lypsylehmillä. Se ei kuitenkaan puuttuvien tietojen vuoksi voinut arvioida eläinten ja ihmisten terveydelle koituvaa riskiä kokonaisuudessaan. Ottaen huomioon saadut lisätiedot elintarviketurvallisuusviranomainen totesi 11 päivänä heinäkuuta 2007 antamassaan lausunnossa ( 4 ), että zeoliitin lisääminen lypsylehmien rehuun noin kahden viikon ajan ennen vasikoimista ei aiheuta riskiä eläinten eikä ihmisten terveydelle eikä ympäristölle. Zeoliitti olisi tämän vuoksi lisättävä kohtaan ”maitokuumeen vaaran vähentäminen” direktiivin 94/39/EY liitteessä olevassa B osassa olevassa käyttötarkoitusten luettelossa. (3) Elintarviketurvallisuusviranomainen totesi 12 päivänä kesäkuuta 2007 antamassaan lausunnossa ( 5 ), että poikimisen aikoihin annettavat runsaasti kalsiumia sisältävät rehut voivat olla hyvin tehokkaita lievien poikimahalvaustapausten hoitamisessa ja taudin uusiutumisen ehkäisemisessä lypsylehmillä ja että tämän vuoksi luetteloon olisi poikimahalvausriskin vähentämisen osalta lisättävä uusi kohta. Elintarviketurvallisuusviranomainen totesi lisäksi, ettei vähäistä eläinten terveyteen kohdistuvaa riskiä voida kokonaan sulkea pois, minkä vuoksi on tarpeen verrata yksittäistä riskiä ja tällaisen rehun antamisesta yleisesti koituvaa etua. Jotta lypsykarjasta vastaava henkilö voisi tehdä tällaisen arvioinnin, kalsiumin eri lähteet ja niiden määrät olisi mainittava tuoteselostemerkinnöissä. Merkintöihin olisi lisäksi sisällyttävä suositus pyytää neuvoa eläinravitsemuksen asiantuntijalta. Elintarviketurvallisuusviranomainen ei oleta kuluttajille aiheutuvan vaaraa eikä myöskään aiheutuvan ylimääräistä vaaraa ympäristölle. Runsaasti kalsiumia sisältävät rehut olisi tämän vuoksi lisättävä kohtaan ”maitokuumeen vaaran vähentäminen” direktiivin 94/39/EY liitteessä olevassa B osassa olevassa käyttötarkoitusten luettelossa. (4) Sen vuoksi direktiiviä 94/39/EY olisi muutettava. (5) Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, sekä katsoo seuraavaa: ON ANTANUT TÄMÄN DIREKTIIVIN:







1 artikla

Muutetaan direktiivin 94/39/EY liite tämän direktiivin liitteen mukaisesti.

▼C1

2 artikla

Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä heinäkuuta 2008.

Niiden on ilmoitettava tästä komissiolle viipymättä.

Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.

▼B

3 artikla

Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

4 artikla

Tämä direktiivi on osoitettu kaikille jäsenvaltioille.









LIITE

Korvataan direktiivin 94/39/EY liitteessä olevassa B osassa erityisen ravitsemuksellisen käyttötarkoituksen ”maitokuumeen vaaran vähentäminen” kohta seuraavasti:







Erityinen ravitsemuksellinen tarkoitus Tärkeimmät ravitsemukselliset ominaisuudet Eläinlaji tai -ryhmä Merkinnöissä ilmoitettavat tiedot Suositeltava käyttöaika Muut tiedot ”Poikimahalvausriskin vähentäminen — Alhainen kalsiumpitoisuus Lypsylehmät — Kalsium — Fosfori — Magnesium 1–4 viikkoa ennen vasikoimista Käyttöohjeessa on oltava maininta: ’Käyttö lopetettava vasikoimisen jälkeen.’ ja/tai — alhainen kationi/anionisuhde — Kalsium — Fosfori — Natrium — Kalium — Kloridit — Rikki 1–4 viikkoa ennen vasikoimista Käyttöohjeessa on oltava maininta: ’Käyttö lopetettava vasikoimisen jälkeen.’ tai — korkea zeoliittipitoisuus (synteettinen natriumalumiinisilikaatti) Synteettisen natriumalumiinisilikaatin pitoisuus 2 viikkoa ennen vasikoimista Käyttöohjeessa on oltava maininta: — ’Rehun määrää on rajoitettava, jotta varmistetaan, että natriumalumiinisilikaatin päivittäinen saanti eläintä kohden ei ylitä 500:aa grammaa.’ — ’Käyttö lopetettava vasikoimisen jälkeen.’ tai — korkea kalsiumpitoisuus helposti käytettävissä olevien kalsiumsuolojen muodossa Kalsiumin kokonaispitoisuus, lähteet ja vastaava kalsiumin määrä Aloitetaan poikimisen ensimerkeistä ja jatketaan kaksi päivää poikimisen jälkeen Pakkauksessa, tölkissä tai etiketissä on oltava merkintä: — Käyttöohjeet eli antokertojen määrä ja käyttöaika ennen ja jälkeen vasikoimisen. — Teksti ’Suositetaan eläinravitsemuksen asiantuntijan lausunnon pyytämistä ennen käyttöä.’ ”